Yevro-2016 musobaqasi 1/8 finalining ikkinchi uchrashuvi “Park de Prens” stadionida bo‘lib o‘tdi. Unda Uels hamda Shimoliy Irlandiya terma jamoalari kuch sinashdi. Uchrashuv 1:0 hisobidagi Uels g‘alabasi bilan yakunlandi. Uchrashuvdagi yagona gol 75-daqiqada Shimoliy Irlandiya himoyachisi Garet Makauli tomonidan o‘z darvozasiga kiritildi. Uels 1/4 finalida Vengriya – Belgiya juftligi g‘olibiga qarshi maydonga tushadi. Yevro-2016, 1/8 final  Uels – Severnaya Irlandiya – 1:0  Gol: Makauli, 75 (1:0, avtogol).  Ogohlantirish: Teylor, 58; Remsi, 90+4 – Dallas, 44; Devis, 67.